b"\n_START_ARTICLE_\nAugustalis\n_START_PARAGRAPH_\nAugustalis (lot. augustalis ar augustale)\xc2\xa0\xe2\x80\x93 aukso moneta, kaldinta Sicilijos karalyst\xc4\x97je po 1231\xc2\xa0m. Tai buvo pirmoji auksin\xc4\x97 Sicilijos karaliaus ir \xc5\xa0ventosios Romos imperijos imepratoriaus Frydricho II auksin\xc4\x97 moneta, kaldinta iki jo mirties 1250\xc2\xa0m._NEWLINE_Moneta tur\xc4\x97jo lotyni\xc5\xa1kus u\xc5\xbera\xc5\xa1us ir pla\xc4\x8diai cirkuliavo visoje Italijoje. Ji buvo sukurta remiantis Romos aur\xc4\x97ju. Augustalius kaldino Brindizio ir Mesinos kalyklose kartu su bilon\xc4\x97mis denj\xc4\x97mis. Monet\xc5\xb3 stilius laikomas prabangiu ir beveik renesansiniu, monetos b\xc5\xabdavo nukaltos labai kokybi\xc5\xa1kai. Monetos mas\xc4\x97 buvo 5,24 g (1/4 Sicilijos uncijos)._NEWLINE_Averse klasikinis (ne viduram\xc5\xbei\xc5\xa1kas) imperatoriaus su laur\xc5\xb3 vainiku biustas, aplink u\xc5\xbera\xc5\xa1as CESAR AVG IMP ROM ('cezaris Augustas, Rom\xc4\x97n\xc5\xb3 imperatorius'). Reverse pavaizduotas erelis (imperijos simbolis) ir vardas FRIDE RICVS 'Fridericus; Frydrichas)._NEWLINE__NEWLINE_Monetos pavadinimas augustalis 'didingasis' rodo, kad monetos leid\xc5\xbeiamos imperatoriaus valia ir kad jos siejasi su Romos imperatoriaus, kuriuos tituluodavo \xc5\xbeod\xc5\xbeiu Augustus."